**6. ročník**

Milé mladé dámy a páni, vašou úlohou bolo sa naučiť predstaviteľov baroka a klasicizmu. Nakoľko nemám od vás žiadnu spätnú väzbu, pripravila som si pre vás bonbónik. Konečne prišiel čas na to, aby ste si pozreli film, ktorý som vám niekoľkokrát spomínala. ☺ Áno, je to AMADEUS. Vašou úlohou bude

1. Prečítať si otázky, na ktoré budete odpovedať

# 2. Pozrieť si film na <https://www.freefilm.to/film/amadeus>

3. Odpovedať na otázky

4. Vypracované odpovede poslať

Odpovede stačí napísať do mailu, nemusíte ich vypracovať na papier a potom fotiť..... Takto je to aj pre vás jednoduchšie. Prosím poslať najneskôr do 17.4.2020. Ďakujem MT tradka@azet.sk

Otázky:

1. Akú skladbu spoznal kňaz od Mozarta? ( je to aj iný názov pre Serenáda č.13)
2. Napíš minutáž filmu, kedy vo filme vystupuje Mozartova sestra Nannerl
3. Vo filme sa niekoľkokrát objaví „benátska maska“ (čierny klobúk, zakrytá tvár ), z ktorej má Mozart strach - je to posolstvo smrti. Kto ju mal ako prvý oblečenú?
4. Mozartovi dokonca zahral aj sám cisár Jozef II. Aký druh skladby to bol?
5. Čo urobil Mozart, keď odpadla jeho budúca svokra?
6. Kto z Mozartovej rodiny bol na jeho svadbe?
7. Mozartova manželka priniesla Salierimu ukážky jeho práce. Nechápal, že v rukopise nenašiel ani jednu opravu nôt, čo bolo geniálne. Koľkými cukrovinkami sa ponúkla p.Mozartová?
8. Vedel by si napísať názov opery, pri ktorej skolaboval Mozart? (nápoveda – vystupuje tam Papageno a Papagena)
9. Salieri sa krátku dobu staral o Mozarta. Kde bola vtedy jeho manželka?
10. Kto ako posledný videl Mozarta živého?

BONUS: Pokús sa opísať svoje dojmy z tohto filmu. (Nie je povinné)

Pozn.: Tento film získal 8 OSCAROV . Hoci je tam veľa scén zo života Mozarta, musíte ho brať trochu s rezervou, nie je to životopis. Hudbu, ktorá znie počas celého filmu, zložil Mozart. Tak sa na ňu trošku sústreďte. Prajem príjemný umelecká zážitok.

**Krásne veľkonočné sviatky prajem celej rodinke a užite si ich hlavne v zdravííííííííííííííííí !**